Document ID: 31994R2283

Komisijas Regula (EK) Nr. 2283/94
(1994. gada 20. septembris),
ar kuru groza Regulu (EEK) Nr. 3378/91, ar ko paredz sīki izstrādātus noteikumus sviesta pārdošanai eksportam no intervences krājumiem
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1968. gada 27. jūnija Regulu (EEK) Nr. 804/68 par piena un piena produktu tirgus kopīgo organizāciju [1], kurā jaunākie grozījumi izdarīti ar Regulu (EK) Nr. 1880/94 [2], un jo īpaši tās 6. panta 7. punktu,
tā kā Komisijas Regulā (EEK) Nr. 3378/91 [3], kurā jaunākie grozījumi izdarīti ar Regulu (EK) Nr. 1655/94 [4], ir paredzēts, ka intervences krājumos esošie sviesta daudzumi ir jāpiedāvā tirgus dalībniekiem un inter alia ir jāorganizē uzaicinājumi uz konkursu, lai noteiktu minimālās pārdošanas cenas sviestam, ko paredzēts eksportēt nemainītus vai pēc pārstrādes; tā kā minētās regulas 1. pantā teikts, ka pārdošanā laiž tādu sviestu, kurš ievests noliktavā pirms 1992. gada 1. janvāra;
tā kā, ņemot vērā sviesta krājumu izmaiņas un pieejamos daudzumus, būtu jāpārdod arī tas sviests, kurš ievests noliktavā pirms 1992. gada 1. februāra;
tā kā šajā regulā paredzētie pasākumi ir saskaņā ar Piena un piena produktu pārvaldības komitejas atzinumu,
IR PIEŅĒMUSI ŠO REGULU.
1. pants
Regulas (EEK) Nr. 3378/91 1. panta 1. punktā frāzi "1992. gada 1. janvāris" aizstāj ar "1992. gada 1. februāris".
2. pants
Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 1994. gada 20. septembrī

Labels: 3
17